open-index/open-wikipedia-markdown huggingface dataset:
Ανθώνας Ηλείας

μικρογραφία|Η περιοχή που ταυτίζεται με τον σύγχρονο νομό Ηλείας στα 1786
Ο **Ανθώνας** (επίσημα: ο **Ανθών**) είναι ημιορεινός οικισμός του Νομού Ηλείας, ευρισκόμενος σε υψόμετρο 386 μέτρων περίπου.

Αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ήλιδας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πηνείας ως έδρα του ομώνυμου πρώην δημοτικού διαμερίσματος.

Τα χωριά και οι οικισμοί που βρίσκονται στην γύρω περιοχή από τον Ανθώνα είναι τα Άγναντα, η Βουλιαγμένη, το Καλό Παιδί, ο Λαγανάς, τα Γαβράκια και η Ροδιά.

Η τοπική οικονομία στηρίζεται στην κτηνοτροφία και στην γεωργία. Βασικό προϊόν παραγωγής της περιοχής είναι το ελαιόλαδο.

## Γενικά στοιχεία
Ιστορικά η κτίση του Ανθώνα χρονολογείται τουλάχιστον από την εποχή της Τουρκοκρατίας και η τότε ονομασία του ήταν «Τατάραλι», η οποία φημολογείται πως την πήρε από τον τότε Οθωμανό τσιφλικά του χωριού Αλή. Μετονομάστηκε στις 19/7/1928 από «Τατάραλι» σε «Ανθώνας».

Το 1835, στην απελευθερωμένη πλέον Πελοπόννησο, υπήχθη στο Δήμο Σελληεντίας (Τατάραλης) με έδρα τον Ανθώνα.

Ο προστάτης του χωριού είναι ο Άγιος Νικόλαος και ο Ιερός Ναός του βρίσκεται στο κέντρο του οικισμού. Ακόμα υπάρχει και ο Ιερός Ναός της Παναγίας Θεοτόκου, που βρίσκεται στο ψηλότερο σημείο του χωριού.

Ανατολικά του χωριού και σε απόσταση περίπου 4 χιλιόμετρα, βρίσκεται η δυτική πλευρά του μοναδικού επιπέδου δάσους της Ελλάδας, η φημισμένη Κάπελη, έκτασης 218.000 στρεμμάτων, που αποτελείται από σπερμοφυή βελανιδιά και είναι ενταγμένο στο δίκτυο «NATURA 2000» λόγω της σπουδαιότητάς του, η οποία εκτιμάται από την αρχαιότητα.

Τα κύρια οδικά δίκτυα της περιοχής είναι ένας ασφαλτοστρωμένος δρόμος 9 χιλιομέτρων ο οποίος οδηγεί στην Eθνική Oδό «111» και το Πανόπουλο καθώς και ένας δεύτερος 4 χιλιομέτρων ο οποίος συνδέει το χωριό με το Σιμόπουλο, κεφαλοχώρι της Πηνείας.

## Τοπική Κοινότητα και δημογραφική εξέλιξη
Η Κοινότητα Ανθώνος είναι χαρακτηρισμένη -όπως και ο οικισμός- ως αγροτική ημιορεινή, με έκταση 7,312 χμ² (2011). Περιλαμβάνει και τον οικισμό Καλό Παιδί.
### Πληθυσμός

(σε παρένθεση ο συνολικός πληθυσμός της τοπικής κοινότητας)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ανθώνα Ηλέιας. eetaa.gr. Ανακτήθηκε: 13/12/2017.
* Ε.Ε.Τ.Α.Α. - Διοικητικές μεταβολές Κοινότητας Ανθώνα Ηλείας. eetaa.gr. Ανακτήθηκε: 13/12/2017.
* Πανδέκτης: Μετονομασίες των Οικισμών της Ελλάδας - Τατάραλι-Ανθώνας. pandektis.ekt.gr. Ανακτήθηκε: 30/11/2017.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Μ.Γ.Σ. Εθνικός Γαζώρου

Ο **Μουσικός Γυμναστικός Σύλλογος Εθνικός Γαζώρου** ήταν ελληνικό αθλητικό σωματείο με έδρα το Γάζωρο του Δήμου Νέας Ζίχνης, στον Νομό Σερρών. Αγωνιζόταν με χρώματα το γαλάζιο και το λευκό. Αγωνιστική έδρα της ομάδας αποτελούσε το Δημοτικό Γήπεδο Γαζώρου, χωρητικότητας 300 θεατών.

Από το 2011, η επαγγελματική ομάδα του συλλόγου με την επωνυμία «Εκπολιτιστικός Σύλλογος Γαζώρου Εθνικός ΠΑΕ», χρησιμοποιούσε ως αγωνιστική έδρα το Δημοτικό Γήπεδο Σερρών.

## Ιστορία
Ο «Εθνικός» ιδρύθηκε το 1951 στο χωριό Γάζωρος. Εντάχθηκε στο δυναμικό της Ένωσης Ποδοσφαιρικών Σωματείων Σερρών και έλαβε μέρος ανελλιπώς σε όλες τις διοργανώσεις της, σε ορισμένες εκ των οποίων με το όνομα «Δόξα». Το 2007 η ομάδα τερμάτισε 2η στο πρωτάθλημα της ΕΠΣ Σερρών και προβιβάστηκε στη Δ΄ Εθνική κατηγορία.

Την πρώτη περίοδο στο πρωτάθλημα της Δ΄ Εθνικής, 2007–08, τερμάτισε στην 9η θέση του 1ου ομίλου με 45 βαθμούς. Την επόμενη περίοδο, 2008–09, κατέλαβε την 7η θέση με 56 βαθμούς. Την περίοδο 2009–10, η ομάδα τερμάτισε 4η με 55 βαθμούς. Ήταν η περίοδος 2010–11 όταν η ομάδα κατέλαβε την 1η θέση με 66 βαθμούς, όσους και ο Ορφέας Puma Ξάνθης, έχοντας όμως καλύτερο συντελεστή στην ισοβαθμία αναδείχθηκε πρωταθλήτρια του 1ου ομίλου κερδίζοντας την άνοδο στη Γ΄ Εθνική κατηγορία (Football League 2).

Την πρώτη περίοδο στο πρωτάθλημα της Γ΄ Εθνικής επαγγελματικής κατηγορίας (Football League 2), 2011–12, για τις ανάγκες της οποίας άρχισε να χρησιμοποιεί ως αγωνιστική έδρα το Δημοτικό Γήπεδο Σερρών, ο Εθνικός Γαζώρου ΠΑΕ αναδείχτηκε πρωταθλητής του 2ου ομίλου, ισοβαθμώντας με τη Νίκη Βόλου αλλά με καλύτερο συντελεστή και προβιβάστηκε στη Β΄ Εθνική (Football League). Στην πρώτη περίοδο, 2012–13, η ομάδα τερμάτισε στη 14η θέση με 41 βαθμούς. Την αμέσως επόμενη περίοδο, 2013–14, κατέλαβε την 8η θέση του 2ου ομίλου με 35 βαθμούς. Πριν την έναρξη της επόμενης περιόδου και συγκεκριμένα το καλοκαίρι του 2014, μετονομάστηκε σε **[[Π.Σ. Σέρρες|FC Serres]]**, γεγονός που σήμανε ουσιαστικά το τέλος του Εθνικού Γαζώρου.

## Επιτυχίες
* **[[Γ΄ Εθνική ποδοσφαίρου ανδρών|Γ΄ Εθνική]]** (Football League 2, 2ος όμιλος)
::Πρωταθλήτρια (1): 2011–12
* **[[Δ΄ Εθνική ποδοσφαίρου ανδρών|Δ΄ Εθνική]]** (1ος όμιλος)
::Πρωταθλήτρια (1): 2010–11

## Σύμβολα
Αρχικά στη φανέλα της ομάδας υπήρχε ως διακριτικό το γράμμα «Ε» με χρώματα το ερυθρό και το λευκό. Έπειτα, τη θέση του ερυθρού χρώματος πήρε το γαλάζιο.

## Παραπομπές


## Εξωτερικοί σύνδεσμοι

* Επίσημη ιστοσελίδα, Ιστορία (αρχειοθετημένη)

Κατηγορία:Εθνικός Γαζώρου Σερρών
Κατηγορία:Αθλητικοί σύλλογοι Σερρών
Καρμελίτα Γκέρατι

H **Καρμελίτα Γκέρατι** (αγγλικά: *Carmelita Geraghty*, 21 Μαρτίου 1901 - 7 Ιουλίου 1966) ήταν Αμερικανίδα ηθοποιός, κυρίως του βωβού κινηματογράφου και ζωγράφος. Γεννήθηκε στην Ιντιάνα και είναι κόρη του σεναριογράφου Τομ Γκέρατι. Στον κινηματογράφο ξεκίνησε την καριέρα της τις αρχές της δεκαετίας του 1920 ως κομπάρσος, όμως το 1925 έκανε την πρώτη της πρωταγωνιστική εμφάνιση, στην ταινία του Άλφρεντ Χίτσκοκ, *[[The Pleasure Garden (ταινία, 1925)|The Pleasure Garden]]*. Το 1926, εμφανίστηκε και στην ταινία *The Great Gatsby*. 

Η τελευταία της κινηματογραφική εμφάνιση έγινε το 1935, στην ταινία *Manhattan Butterfly *. Δέκα χρόνια μετά την απόσυρσή της από τη μεγάλη οθόνη έγινε μία καταξιωμένη ζωγράφος. Τα πρώιμα έργα της ήταν ύφος γαλλικού ιμπρεσιονισμού. Πέθανε μετά από ανακοπή καρδιάς το 1966 και ενταφιάστηκε στο Hollywood Forever Cemetery, του Χόλυγουντ.

## Παραπομπές


## Εξωτερικοί σύνδεσμοι

* Καρεμλίτα Γκέρατι στο IMDb

Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ζωγράφοι
Διοικητικές διαιρέσεις του Αυτόνομου θύλακα των Γιάμαλων Νένετς

* **Πόλεις** υπό την δικαιοδοσία του αυτόνομου θύλακα:
** Σάλεχαρντ (Салехард) (διοικητικό κέντρο)
** Γκουμπκίνσκι (Губкинский)
** Λαμπιτνάνγκι (Лабытнанги)
*** *Οικισμοί αστικού τύπου* υπό την δικαιοδοσία της πόλης:
**** Χαρπ (Харп)
** Μουραβλένκο (Муравленко)
** Ναντίμ (Надым)
** Νόβι Ουρενγκόι (Новый Уренгой)
** Νογιάμπρσκ (Ноябрьск)
*** με 1 *σελσοβέτ *υπό την δικαιοδοσία της πόλης
* **Επαρχίες**:
** Κρασνοσελκούπσκι (Красноселькупский)
*** με 3 *σελσοβέτ *υπό την δικαιοδοσία της επαρχίας.
** Ναντίμσκι (Надымский)
*** *Οικισμοί αστικού τύπου *υπό την δικαιοδοσία της επαρχίας:
**** Πανγκόντι (Пангоды)
**** Ζαπολιάρνι (Заполярный)
*** με 8 *σελσοβέτ *υπό την δικαιοδοσία της επαρχίας.
** Πριουράλσκι (Приуральский)
*** με 6 *σελσοβέτ *υπό την δικαιοδοσία της επαρχίας.
** Πουρόφσκι (Пуровский)
*** *Πόλεις* υπό την δικαιοδοσία της επαρχίας:
**** Τάρκο-Σάλε (Тарко-Сале)
*** Οικισμοί αστικού τύπου υπό την δικαιοδοσία της επαρχίας:
**** Ουρενγκόι (Уренгой)
*** με 5 σελσοβέτ υπό την δικαιοδοσία της επαρχίας.
** Σουρισκάρσκι (Шурышкарский)
*** με 8 σελσοβέτ υπό την δικαιοδοσία της επαρχίας.
** Ταζόφσκι (Тазовский)
*** Οικισμοί αστικού τύπου υπό την δικαιοδοσία της επαρχίας:
**** Ταζόφσκι (Тазовский)
*** με 4 σελσοβέτ υπό την δικαιοδοσία της επαρχίας.
** Γιαμάλσκι (Ямальский)
*** με 6 σελσοβέτ υπό την δικαιοδοσία της επαρχίας.

## Παραπομπές


Κατηγορία:Αυτόνομος θύλακας των Γιαμάλων Νένετς
Ευστάθιος Βουλισμάς

Ο **Ευστάθιος Βουλισμάς** (1819–1895) ήταν Έλληνας λόγιος ο οποίος διετέλεσε Αρχιεπίσκοπος Κέρκυρας την περίοδο 1884–1895.

## Βιογραφικά στοιχεία
Γεννήθηκε το 1819 στην Ιθάκη και σπούδασε θεολογία και μαθηματικά στην Ιόνιο Ακαδημία της Κέρκυρας. Το 1858 διορίστηκε καθηγητής πρακτικής θεολογίας στην Ακαδημία, και ένα χρόνο αργότερα ήταν μεταξύ των ιδρυτών της Ιονίου Εταιρείας με επικεφαλής τον Ανδρέα Μουστοξύδη. Το 1863 μετακόμισε στην Κωνσταντινούπολη και κατά την διάρκεια της παραμονής του εκεί χειροτονήθηκε ιερέας ενώ ανέλαβε καθήκοντα γραμματέα στο Οικουμενικό Πατριαρχείο Κωνσταντινούπολης και διευθυντή στην Εμπορική Σχολή της Χάλκης. Μετατέθηκε στην Οδησσό όπου ανέλαβε την εποπτεία των εκεί ορθοδόξων εκκλησιών.

Το 1884 εξελέγη Αρχιεπίσκοπος Κέρκυρας μεταξύ δύο υποψηφίων. Χειροτονήθηκε στις 27 Αυγούστου 1884 στην Αθήνα, ενώ έδειξε μεγάλη αγάπη προς την Κέρκυρα. Έμεινε στην θέση του Αρχιεπισκόπου έως το 1894, όταν μετά από μεγάλης διάρκειας ασθένεια απεβίωσε σε ηλικία 76 ετών, στις 14 Μαΐου 1895. Η κηδεία του έγινε στο Μητροπολιτικό Ναό της Κέρκυρας, ενώ τάφηκε στο νεκροταφείο της Γαρίτσας.

### Συγγραφικό έργο
Συνέγραψε διάφορες μελέτες ιστορικού και θεολογικού περιεχομένου, πολλά εκ των οποίων συνέβαλαν στην επίλυση διαφορών εκκλησιαστικών ζητημάτων. Τα σημαντικότερα έργα του ήταν τα εξής:
**Περί χειρογράφων ευρεθέντων εν Κασσιώπη*
**Περί των εν Βενετία τυπωθέντων εκκλησιαστικών βιβλίων*
*Ανέκδοτη επιστολή του Ιωσήφ Βρυέννιου με θέμα τις τελευταίες μέρες του στο Ελληνικό Βυζαντινό Κράτος.

## Παραπομπές


## Εξωτερικοί σύνδεσμοι
*Ευστάθιος Βουλισμάς στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες κληρικοί
Κατηγορία:Έλληνες θεολόγοι
Αδόλφος του Τεκ

Ο **Αδόλφος** (γερμ. *Adolf*, 13 Αυγούστου 1868 - 24 Οκτωβρίου 1927) από τον Οίκο της Βυρτεμβέργης ήταν δούκας του Τεκ, μετέπειτα μαρκήσιος του Κέιμπριτζ.

## Βιογραφία
Ο *Αδόλφος Κάρολος Αλέξανδρος Αλβέρτος Εδουάρδος Γεώργιος Φίλιππος Λουδοβίκος Λαδίσλαος* γεννήθηκε στο Ανάκτορο Κένσινγκτον του Λονδίνου. Ήταν το δεύτερο παιδί και ο πρωτότοκος γιος του Φραγκίσκου, Δούκα του Τεκ, και της Μαρίας Αδελαΐδας των Γουέλφων-Αννοβέρου, κόρης του Αδόλφου, Δούκα του Κέιμπριτζ. Ο πάππος του, Αλέξανδρος της Βυρτεμβέργης, νυμφεύτηκε μοργανατικά και έλαβε για τη σύζυγο και τα τέκνα του τον τίτλο του *[[Κόμης|κόμη]] του Χόχενσταϊν* και αργότερα του *[[Πρίγκιπας|πρίγκιπα]] του Τεκ*. Όταν νυμφεύτηκε, ο Φραγκίσκος αναβαθμίστηκε σε *[[Δούκας|δούκα]] του Τε*κ.

Σπούδασε στο Κολλέγιο Ουέλλινγκτον του Μπέρκσιρ. Όπως και ο πατέρας του και ο πάππος του έγινε αξιωματικός του Ιππικού. Φοίτησε στο Βασιλικό Στρατιωτικό Κολέγιο στο Σάντχερστ και το 1888 εισήλθε στο βρετανικό στρατό ως ανθυπολοχαγός του 17ου Συντάγματος λογχοφόρων ιππέων. Έγινε υπολοχαγός (1893) και λοχαγός (1895) του 1ου Συντάγματος Σωματοφυλάκων. Του απονεμήθηκε η διάκριση του Βασιλικού Τάγματος της Βικτωρίας.

## Οικογένεια
Νυμφεύτηκε το 1894 τη λαίδη Μάργκαρετ Έβελυν Γκρόουβενορ, κόρη του Χιού Γκρόουβενορ, Δούκα του Ουέστμινστερ,  και είχε τέκνα:
* Γεώργιος (1895 - 1981), Πρίγκιπας του Τεκ, μετέπειτα Μαρκήσιος του Κέιμπριτζ.
* Μαίρυ (1897 - 1987), παντρεύτηκε τον Χένρυ Σόμερσετ, Δούκα του Μπώφορτ.
* Έλενα (1899 - 1969), παντρεύτηκε τον Τζον Ήβλυν Γκιμπς, συνταγματάρχη.
* Φρειδερίκος (1907 - 1940), Πρίγκιπας του Τεκ, μετέπειτα λόρδος του Κέιμπριτζ.

## Πρόγονοι

## Πηγές
* *The London Gazette*. 9 November 1917. pp. 11592–11594.

## Αναφορές σε πηγές


Κατηγορία:Οίκος της Βυρτεμβέργης
Τιβέριος (γιος Μαυρίκιου)

Ο **Τιβέριος** (- 27 Νοεμβρίου 602) ήταν υιός του Μαυρικίου, Βυζαντινού αυτοκράτορα και της συζύγου του, Κωνσταντίνας. Εκτελέστηκε από τον αμέσως επόμενο αυτοκράτορα, Φωκά.

Ο Θεοφύλακτος Σιμοκάττης (Βιβλίο Η΄, Κεφάλαιο ΙΑ΄) αναφέρει πως ο Τιβέριος θα διαδραμάτιζε σημαντικό ρόλο στην διαδοχή του πατέρα του. Συγκεκριμένα, ο Μαυρίκιος επιθυμούσε να τον ανακηρύξει συναυτοκράτορα και μονάρχη δικών του εδαφών εντός της Βυζαντινής Αυτοκρατορίας. Τα συγκεκριμένα εδάφη θα περιελάμβαναν την Ρώμη, την Ιταλία, καθώς και τα νησιά της Τυρρηνικής Θάλασσας. Ο Τζον Μπάγκνελ Μπέρι αναφέρει πως η επιθυμία του αυτή ελήφθη κατά την διάρκεια του 15ου έτους της βασιλείας του Μαυρικίου (597/598), ως συνέπεια σοβαρής του ασθένειας. Αναφορές για το περιεχόμενό της προέρχονται από τις απαρχές της περιόδου βασιλείας του Ηρακλείου, σχεδόν μία δεκαετία μετά τον θάνατο του Μαυρικίου και των υιών του. "Όρισε τη Νέα Ρώμη και "την Ανατολή" για τον μεγαλύτερο υιό του, Θεοδόσιο, ενώ την Παλαιά Ρώμη, την Ιταλία, καθώς και τα ευρισκόμενα δυτικά αυτής νησιά στον δεύτερο υιό του, Τιβέριο, με τις υπόλοιπες επαρχίες να διαμοιράζονται μεταξύ των υπόλοιπων υιών του, ενώ ο Δομιτιανός της Μελιτηνής ορίστηκε ως κηδεμόνας τους.". Ο Μπέρι θεωρούσε πιθανό το ενδεχόμενο κάποιος εκ των νεαρότερων υιών του να ελάμβανε το Ιλλυρικό, ενώ άλλος θα ελάμβανε την Αφρική. Τα σχέδια του Μαυρικίου για την διαίρεση της αυτοκρατορίας ουδέποτε υλοποιήθηκαν λόγω της επανάστασης του Φωκά.

## Παραπομπές

## Πηγές
*
* 

## Εξωτερικοί Σύνδεσμοι
*Προφίλ του στο Prosopography
*Κεφάλαιο του Bury το οποίο αναφέρεται στο πρόσωπό του

Κατηγορία:Δυναστεία του Ιουστινιανού
Κατηγορία:Βυζαντινοί του 6ου αιώνα
Κατηγορία:Βυζαντινοί του 7ου αιώνα
Κατηγορία:Εκτελεσθέντες Βυζαντινοί
Γεώργιος του Τεκ

Ο **Γεώργιος** (αγγλ. *George*, 11 Οκτωβρίου 1895 – 16 Απριλίου 1981) από τον Οίκο της Βυρτεμβέργης ήταν πρίγκιπας του Τεκ, μετέπειτα 2ος μαρκήσιος του Κέιμπριτζ.

## Βιογραφία
Ο *Γεώργιος Φραγκίσκος Ούγος* ήταν ο πρωτότοκος γιος του Αδόλφου του Τεκ, μετέπειτα 1ου Μαρκησίου του Κέιμπριτζ, και της Λαίδης Μαργαρίτας Γκρόσβενορ, κόρης του Χιού Γκρόσβενορ, 1ου Δούκα του Ουέστμινστερ. Ο Αδόλφος είχε μητέρα τη Μαρία Αδελαΐδα, κόρη του Αδόλφου, Δούκα του Κέιμπριτζ, και αδελφή τη Μαρία, σύζυγο του Γεωργίου Ε΄ του Ηνωμένου Βασιλείου.

Γεννήθηκε στο Μέγαρο Γκρόσβενορ του πάππου του στο Λονδίνο, ως πρίγκιπας του Τεκ. Το 1917, λόγω του Α΄ Παγκοσμίου Πολέμου, ο Γεώργιος Ε΄ του Ηνωμένου Βασιλείου ζήτησε ο Γεώργιος και οι συγγενείς του να αποποιηθούν τους γερμανικούς τίτλους τους από τη Βυρτεμβέργη και τους έδωσε το επώνυμο *Κέιμπριτζ*. Ο πατέρας του έγινε *1ος Μαρκήσιος του Κέιμπριτζ* και ο Γεώργιος *Κόμης του Έλθαμ*, ώσπου το 1927 διαδέθηκε τον πατέρα του ως *2ος Μαρκήσιος του Κέιμπριτζ*. Του απονεμήθηκε ο ταξιάρχης το 1927 και ο μεγαλόσταυρος το 1935 του Βασιλικού Τάγματος της Βικτωρίας. 

Σπούδασε στο Κολέγιο Ήτον και μετά στο Κολέγιο Μάγκνταλεν της Οξφόρδης. Κατά τον Α΄ Παγκόσμιο Πόλεμο εισήλθε στο Εφεδρικό Σύνταγμα και υπηρέτησε ως βοηθός του στρατοπέδου το 1918-19. Μετά υπηρέτησε στον Εφεδρικό Στρατό ως υπολοχαγός και από το 1921 στους Σρόπσιρ Γεωργούς και έπειτα ως λοχαγός, στο Σύνταγμα του Λονδίνου της 16ης μεραρχίας, το διάστημα 1929-1932.

Με το ξεκίνημα του Β΄ Παγκοσμίου Πολέμου πήγε με το σώμα της Β. Στρατιωτικής Υπηρεσίας στη Γαλλία, όπου προήχθη σε ταγματάρχη. Το 1940 απεβίωσε ο νεότερος αδελφός του Φρειδερίκος. Το 1929 έγινε διευθυντής της Τράπεζας Κουτς & Σία· ήταν το δεύτερο μέλος της β. οικογένειας της Βρετανίας που εργαζόταν στο Σίτυ. Έμεινε ως το 1951 που αποσύρθηκε.

Ήταν για πολλά έτη βασιλικός διαχειριστής του Βρετανικού Μουσείου. Παρευρέθηκε στις στέψεις του Γεωργίου Ε΄, του Γεωργίου ΣΤ΄ και της Ελισάβετ Β΄. Το 1981 απεβίωσε στο Λιτλ Άμπινγκτον και τάφηκε στο βασιλικό κοιμητήριο του Φρόγκμορ. Ήταν ο τελευταίος του κλάδου του Τεκ και ο τίτλος του μαρκησίου του Κέιμπριτζ έπαυσε.

## Οικογένεια
Νυμφεύθηκε το 1923 τη Ντόροθυ Ίζαμπελ Ουέστενρα Χέιστινγκς, κόρη του εντιμότατου Όζμουντ Ουίλλιαμ Τουν Ουέστενρα Χέιστινγκς, και είχε τέκνο:
* Μαίρυ 1924-1999, λαίδη Κέιμπριτζ, παντρεύτηκε τον Πήτερ Ουίτλεϋ.

## Πρόγονοι

## Αναφορές σε πηγές


Κατηγορία:Οίκος της Βυρτεμβέργης
Τζέι Τζέι Κέιλ

**Ο **Τζέι Τζέι Κέιλ**, (αγγλ. J. J. Cale, ήτη **John Weldon Cale, 1938 -2013)υπήρξε σημαντικός αμερικάνος μουσικός και συνθέτης. Η μουσική του σε στυλ Tulsa Sound συνδυάζει Rockabilly, Blues, Jazz και Country. Ήταν ο ίδιος ολόκληρη ορχήστρα παίζοντανς όλα τα όργανα στις ηχογραφήσεις του.

## Ζωή
Γεννήθηκε και μεγάλωσε στην Tulsa στην αμερικανική πολιτεία της Οκλαχόμα. Τα γράμματα JJ ήταν το σήμα κατατεθέν του από τα πρώτα του χρόνια ως μουσικός, για να ξεχωρίζει από τον Τζον Κέιλ (πρώηνVelvet Underground). 

Παντρεύτηκε την κιθαρίστρια Κριστίν Λέικλαντ, που τον συνόδευε στις περιοδείες του.

Πέθανε τον Ιούλιο του 2013, από καρδιακή προσβολή.

## Παραπομπές


## Εξωτερικοί σύνδεσμοι
* 

Κατηγορία:Μπλουζ μουσικοί
Κατηγορία:Βραβευμένοι με Grammy
Κατηγορία:Αμερικανοί
Φρειδερίκος του Τεκ

Ο **Φρειδερίκος** (αγγλ. *Frederick*, 24 Σεπτεμβρίου 1907 - 15 Μαΐου 1940) από τον Οίκο της Βυρτεμβέργης ήταν πρίγκιπας του Τεκ, μετέπειτα λόρδος του Κέιμπριτζ.

## Βιογραφία
Ήταν ο δευτερότοκος γιος του Αδόλφου του Τεκ και της Μάργκαρετ Γκόσβερνορ, κόρης του Χιού Γκρόσβενορ, 1ου Δούκα του Ουέστμινστερ. Αδελφή του πατέρα του ήταν η Μαρία, σύζυγος του Γεωργίου Ε΄ του Ηνωμένου Βασιλείου.

Ο *Φρειδερίκος Κάρολος Εδουάρδος* γεννήθηκε στη Βιέννη, όπου ο πατέρας του ήταν στρατιωτικός ακόλουθος της Βρετανίας εκεί. Η μητέρα του πατέρα του ήταν η Μαρία Αδελαΐδα, κόρη του Δούκα του Κέιμπριτζ. 

Κατά τον Α΄ Παγκόσμιο Πόλεμο το αντιγερμανικό αίσθημα στη Βρετανία έκανε τον Γεώργιο Ε΄ να ζητήσει από τον Φρειδερίκο και την οικογένειά του την αποποίηση των γερμανικών τίτλων τους στη Βυρτεμβέργη. Έτσι το 1917 ο ίδιος ο Γεώργιος Ε΄ άλλαξε το *Βέττιν-Σαξονίας-Κόμπουργκ & Γκότα* σε *Ουίνδσορ* και έδωσε στην οικογένεια του Φρειδερίκου το επώνυμο *Κέιμπριτζ*. Ο Αδόλφος έγινε *1ος Μαρκήσιος του Κέιμπριτζ*, ο Φρειδερίκος "*Λόρδος Φρέντερικ Κέιμπριτζ*" και ο μεγαλύτερος αδελφός του, ο Γεώργιος έγινε *Κόμης του Έλθαμ*. 

Υπηρέτησε ως λοχαγός στη Φρουρά Γκόλντστριμ και το 1940 στο Βέλγιο κατά τον Β΄ Παγκόσμιο Πόλεμο, όταν η 1η ταξιαρχία ενεπλάκη στο Βόρειο Λουβέν, απεβίωσε στη μάχη. Τάφηκε στο κοντινό Στρατιωτικό Κοιμητήριο του Χέβερλε.

## Πρόγονοι

## Αναφορές σε πηγές


Κατηγορία:Οίκος της Βυρτεμβέργης
Λουίς ντε Ουαγκόν Μπαριός

Ο **Λουίς ντε Ουαγκόν Μπαριός** (*[[λατινικό αλφάβητο]] : 0 Luis de Uhagón Barrios*), ήταν Ισπανός πρωταθλητής της αντισφαίρισης και της Πελότα.

## Καριέρα στην αντισφαίριση
Ο Μπαριός ήταν πρωταθλητής Ισπανίας στα δύο πρώτα εθνικά πρωταθλήματα στο μονό που έγιναν το 1910 και το 1911. Το 1910, στη Μαδρίτη, για να κατακτήσει τον τίτλο νίκησε κατά σειρά τον Ρότζερ Κούπερ με 6-4 6-4, τον Αλφέντο Φαλκομπρίντζ με 6-1 6-0, τον Βινσέντε Μαρτίν Μπερτράν ντε Λις με 6-0 7-5 και στον τελικό τον Σαντιάγκο Μέντεζ-Βίγκο με 6-2 6-2 6-0. Το έπαθλο του ήταν ένα κύπελλο αθλοθετημένο από τον Ισπανό βασιλιά Αλφόνσο ΙΓ΄ όπου έκανε και ο ίδιος την απονομή. 

Ήταν επίσης νικητής στο διεθνές πρωτάθλημα της Μαδρίτης το το 1910 στο μονό κερδίζοντας στον τελικό τον Βινσέντε Μαρτίν Μπερτράν ντε Λις και στο μεικτό με συμπαίκτρια τη Lili Rozpide. Κι εδώ το κύπελλο ήταν αθλοθετημένο από τον βασιλιά ενώ στο μεικτό από τη βασίλισσα Χριστίνα.

## Καριέρα στην Πελότα
Ο Μπαριός στην πελότα ήταν αθλητής του συλλόγου "Κλούμπ ντε Σπορ Βάσκο" (Club de Sport Vasco) κι έπαιξε στον πρώτο αγώνα που έδωσε στη Μαδρίτη, ενώπιον του βασιλιά, το 1900 σε συνάντηση με Αργεντινούς, μάλιστα αναφέρεται ότι νίκησε με συμπαίκτη τον Φερνάντες ντελ Καστίλο .
 

## Παραπομπές


Κατηγορία:Ισπανοί αθλητές της αντισφαίρισης
Συμμετοχή της Αλβανίας στη Junior Eurovision

Η **Συμμετοχή της Αλβανίας στον Παιδικό Διαγωνισμό Τραγουδιού Eurovision** ξεκίνησε για πρώτη φορά στο Άμστερνταμ της Ολλανδίας στον διαγωνισμό τραγουδιού Junior Eurovision 2012. Η Radio TVizioni Shqiptar (RTSH), μέλος της Ευρωπαϊκής Ένωσης Ραδιοφωνίας (EBU), είναι υπεύθυνη για τη διαδικασία επιλογής των συμμετεχόντων, από το ντεμπούτο τους το 2012. Ο πρώτος εκπρόσωπος για να συμμετάσχει το έθνος στο διαγωνισμό του 2012 ήταν η Ιγκζιντόρα Γκιέτα με το τραγούδι "Kam një këngë vetëm për ju", το οποίο τελείωσε στη δωδέκατη θέση από δώδεκα συμμετοχές, με τριάντα πέντε βαθμούς. Από τον ανταγωνισμό υπήρξαν μόνο δύο απουσίες, πρώτη το  και δεύτερη το . Η Αλβανία επέστρεψε στο διαγωνισμό το , όταν η Μισέλα Ράπο τους εκπροσώπησε με το τραγούδι "Dambaje", επιτυγχάνοντας ενενήντα τρία βαθμούς και τερματίζοντας πέμπτη από δεκαεπτά συμμετέχουσες χώρες. Την 1η Ιουνίου 2016, η Κλέστα Κεχάϊα κέρδισε το Festivali i Këngës për Femije με το τραγούδι "Besoj", κερδίζοντας το δικαίωμα να εκπροσωπήσει την Αλβανία στη Junior Eurovision 2016 στη Βαλέτα της Μάλτας. Έλαβε τριάντα οκτώ βαθμούς και κατά συνέπεια τελείωσε δέκατη τρίτη από δεκαεπτά συμμετέχουσες χώρες. Από την Junior Eurovision 2016, η Αλβανία έδωσε τους περισσότερους βαθμούς στη Μάλτα και έλαβε τους περισσότερους από την Ιταλία.

## Ιστορία

Στις 14 Αυγούστου 2012, ο εθνικός τηλεοπτικός οργανισμός της Αλβανίας, Radio TVizioni Shqiptar (RTSH), ανακοίνωσε ότι θα κάνει το ντεμπούτο τους στην Παιδική Eurovision στο διαγωνισμό του 2012 στο Άμστερνταμ της Ολλανδίας την 1η Δεκεμβρίου 2012. Ο μηχανισμός που χρησιμοποιείται εκείνη τη στιγμή για να επιλέξει τον εκπρόσωπό του ήταν μια εθνική εκδήλωση προεπιλογής με τίτλο Junior Fest Albania 2012. Η παιδική τραγουδίστρια, η Ιγκζιντόρα Γκιέτα, ήταν η πρώτη που συμμετείχε στην εκπροσώπηση της Αλβανίας με το τραγούδι "Kam një këngë vetëm për ju", το οποίο τελείωσε στη δωδέκατη θέση και πέτυχε τριάντα πέντε βαθμούς. Αυτό ήταν το χειρότερο αποτέλεσμα της Αλβανίας στο ιστορικό των αγώνων.

Στις 27 Σεπτεμβρίου 2013, η RTSH ανακοίνωσε την απόσυρσή τους από τον διαγωνισμό του 2013, ενώ η EBU δήλωσε ότι η απόσυρση οφείλεται σε οικονομικά και οργανωτικά ζητήματα. Η Αλβανία εξακολουθεί να απουσιάζει από τον διαγωνισμό το 2014 και μόνο στις 13 Μαρτίου 2015 η RTSH ανακοίνωσε την επιστροφή τους στον διαγωνισμό. Η εθνική εκδήλωση επιλογής που διοργανώθηκε για την επιλογή του συμμετέχοντος στο 2015 είχε τίτλο Festivali i Këngës për Femije, κατά την οποία η Mishela Rapo κέρδισε το δικαίωμα να εκπροσωπήσει την Αλβανία στον διαγωνισμό τραγουδιού Eurovision 2015 με το τραγούδι Dambaje. Στον διαγωνισμό τραγουδιού Eurovision 2015, η Rapo τερμάτισε στην πέμπτη θέση, κερδίζοντας ενενήντα τρία σημεία και το καλύτερο αποτέλεσμα μέχρι σήμερα.

## Συμμετοχές

## Εκπομπή και ψηφοφορία
### Σχολιαστές και εκπρόσωποι βαθμών

### Ιστορικό ψηφοφορίας

## Δείτε επίσης
* Συμμετοχή της Αλβανίας στη Eurovision

## Παραπομπές

## Επιπλέον λινκ
*  *Official EBU Page*

Κατηγορία:Διαγωνισμός Παιδικού Τραγουδιού Eurovision
Τζανλούκα Τζαμπρότα

Ο **Τζανλούκα Τζαμπρότα** (ιταλ.: *Gianluca Zambrotta*, 19 Φεβρουαρίου 1977) είναι Ιταλός πρώην ποδοσφαιριστής και νυν προπονητής.

## Καριέρα ως ποδοσφαιριστής
### Σε συλλόγους
Η επαγγελματική του καριέρα ξεκίνησε το 1994 από την Κάλτσιο Κόμο και εν συνεχεία έπαιξε στην Μπάρι. Το 1999 πήρε μεταγραφή για τη Γιουβέντους, με την οποία κέρδισε δύο φορές το πρωτάθλημα Ιταλίας, δύο φορές το Σούπερ Καπ και ένα Κύπελλο Ιντερτότο το 1999.

Από το 2006 ως το 2008 έπαιξε στην Μπαρτσελόνα, με την οποία κατέκτησε το Σούπερ Καπ Ισπανίας. Το 2006 επελέγη στην καλύτερη ομάδα από την FIFPro και στην καλύτερη ενδεκάδα της ΟΥΕΦΑ.

Το 2008 επέστρεψε στην Ιταλία και υπέγραψε στη Μίλαν και κατέκτησε ένα πρωτάθλημα Ιταλίας και ένα Σούπερ Καπ.

Η τελευταία ομάδα που αγωνίστηκε ως ποδοσφαιριστής ήταν η ελβετική ΦΚ Κιάσο.
### Στην Εθνική Ιταλίας
Ξεκίνησε να παίζει στην Εθνική Ιταλίας το 1999. Στο Euro του 2000 έφτασε στον τελικό της διοργάνωσης. Την ίδια χρονιά, ήταν στο ρόστερ της ομάδας στους Ολυμπιακούς Αγώνες του 2000. Στη συνέχεια, συμμετείχε στο Μουντιάλ του 2002.

Στο Euro του 2004 επελέγη στην καλύτερη ομάδα της διοργάνωσης. Στο Μουντιάλ του 2006 κατέκτησε το τρόπαιο με την ομάδα και ο ίδιος επελέγη στην καλύτερη ομάδα του τουρνουά.

Ήταν στην αποστολή της εθνικής στο Euro του 2008, στο Κύπελλο Συνομοσπονδιών του 2009 και στο Μουντιάλ του 2010.

## Καριέρα ως προπονητής
Το 2013 έγινε βοηθός προπονητή της Κιάσο και στην πορεία έγινε ο βασικός προποντής της ομάδας μέχρι το 2015. Το 2016 ανέλαβε την ινδική Ντέλχι Ντάιναμος ΦΚ και από το 2017 είναι βοηθός προπονητή στην κινεζική Τσιανγκσού Σαϊντί.

## Παραπομπές

## Εξωτερικοί σύνδεσμοι
* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΣΣΚ Μπάρι
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιππότες του Τάγματος της Αξίας της Ιταλικής Δημοκρατίας
Συμμετοχή της Κύπρου στη Junior Eurovision

Η **Κύπρος** έχει συμμετάσχει στον Διαγωνισμό Τραγουδιού Junior Eurovision οκτώ φορές. Αναγκάστηκαν να αποσυρθούν το , καθώς το "Τσίρκο" της Ρένας Κυριακίδη λέγεται ότι ήταν πολύ παρόμοιο με ένα άλλο τραγούδι. Ωστόσο, οι Κύπριοι θεατές μπόρεσαν να παρακολουθήσουν την παράσταση και να ψηφίσουν.

Τον Μάιο του 2007, το ΡΙΚ ανακοινώθηκε από την EBU για να φιλοξενήσει την Junior Eurovision 2008.

Στις 3 Ιουλίου 2014, το ΡΙΚ ανακοίνωσε την επιστροφή του στον διαγωνισμό μετά από 4 χρόνια απουσίας.

## Συμμετοχές

## Εκπομπή και ψηφοφορία
### Σχολιαστές και εκπρόσωποι βαθμών

## Διοργανώσεις

## Δείτε επίσης
*Συμμετοχή της Κύπρου στη Eurovision

## Παραπομπές


Κατηγορία:Διαγωνισμός Παιδικού Τραγουδιού Eurovision
Έρνεστ Βίτι

Ο **Έρνεστ Φράνσις Βίτι Κότον** (*[[λατινικό αλφάβητο]] : Ernest Francis Witty Cotton*), (31 Αυγούστου 1880  - 1 Απριλίου 1969)), ήταν Ισπανός, με αγγλική καταγωγή, πρωταθλητής της αντισφαίρισης και ποδοσφαιριστής. Το 1899 ο Βίτι που ήταν πρωταθλητής ήδη στην αντισφαίριση, έγινε ιδρυτικό μέλος του "Ρεάλ Κλαμπ ντε Τένις ντε Μπαρσελόνα" και στις αρχές της δεκαετίας του 1900 έπαιξε ποδόσφαιρο για την Μπαρτσελόνα. Ήταν επίσης έμπορος και εργαζόταν και στην οικογενειακή του εταιρεία, τον ναυτιλιακό όμιλο Witty που συνεχίζει να λειτουργεί και σήμερα. Είναι ο μικρότερος αδελφός του Άρτουρ Βίτι πρώτου προέδρου της Μπρατσελόνα.

## Βιογραφία
Ο Βίτι ήταν ο γιος του Φρέντερικ Βίτι ενός βρετανικού επιχειρηματία ο οποίος εγκαταστάθηκε στη Βαρκελώνη. Ο Φρέντερικ, που ανήκε σε οικογένεια από το Γιορκσάιρ είχε αρχικά την πρόθεση να μεταναστεύσει στην Αργεντινή αλλά πείστηκε να πάει στην Ισπανία από φίλους. Το 1873 ίδρυσε το δικό του ναυτιλιακό πρακτορείο υπό την επωνυμία "F. Witty" δημιουργώντας επιχειρηματικούς δεσμούς μεταξύ Ισπανίας και Ηνωμένου Βασιλείου. Ο Έρνεστ και ο αδελφός του Αρτούρ εκπαιδεύτηκαν στη Σχολή εμπορικού Τέιλορς στο Μέρσεσάιντ, όπου ο αθλητισμός θεωρούνταν σημαντικό μέρος της ανάπτυξης ενός νεαρού άνδρα. Κατά την επιστροφή τους στη Βαρκελώνη οι δύο αδελφοί εντάχθηκαν στην εταιρία του πατέρα τους η οποία τώρα έγινε γνωστή ως "Witty Sociedad Anonima, Witty S.A.".

## Μπρατσελόνα
Ο Έρνεστ και ο Άρτουρ επέστρεψαν στην Ισπανία αλλά δεν ήταν δυνατό να παίξουν ράγκμπι όπως έπαιζαν στην Αγγλία εξαιτίας της έλλειψης κατάλληλων γηπέδων, τότε άρχισαν να διοργανώνουν ποδοσφαιρικούς αγώνες μεταξύ εταιρικών ομάδων αποτελούμενων από υπαλλήλους. Το 1899, ο Ένρεστ έγινε επίσης ιδρυτικό μέλος του Ρεάλ Κλαμπ ντε τένις της Βαρκελώνης. Ο Έρνεστ έπαιζε αντισφαίριση με, μεταξύ άλλων, τον Ζοάν Γκαμπέρ τον ιδρυτή της Μπρατσελόνα τον Οκτώβριο του 1899, οι αδελφοί Βίτι γρήγορα ενεπλάκησαν με τον σύλλογο. Χρησιμοποίησαν την εταιρεία τους για να εισάγουν μπάλες, σφυρίχτρες και δίχτυα από την Αγγλία. Μια εκδοχή του θρύλου λέει ότι οι αδελφοί Βίτι είναι υπεύθυνοι για τα χρώματα της ομάδας λόγω ότι αυτά τα χρώματα είχε η ομάδα Ράγμπι της σσχολής στην Αγγλία όπου φοίτησαν. Έπαιξε ποδόσφαιρο στην Μπρατσελόνα την περίοδο 1904-1905 και σημείωσε 4 γκολ όλα σε φιλικά παιχνίδια.

Αντισφαίριση έπαιξε μέχρι το 1916 κι ήταν φιναλίστ στο Ισπανικό πρωτάθλημα στο μόνο το 1911 όπου έχασε στον τελικό από τον Λουίς ντε Ουαγκόν Μπαριός.

## Πηγές
* Morbo: The Story of Spanish Football (2003), Phil Ball.
* Barça: A People’s Passion (1998), Jimmy Burns.

## Παραπομπές


Κατηγορία:Ισπανοί αθλητές της αντισφαίρισης
Κατηγορία:Ισπανοί ποδοσφαιριστές
Κατηγορία:Βρετανοί αθλητές του ράγμπι
Κατηγορία:Ποδοσφαιριστές Μπαρτσελόνα
Καζαντζάκης (ταινία)

Ο ***Καζαντζάκης*** είναι ελληνική βιογραφική ταινία του 2017, σε σκηνοθεσία και σενάριο Γιάννη Σμαραγδή. Την παραγωγή την ανέλαβε η Alexandros Film και πρωταγωνιστούν οι Μαρίνα Καλογήρου, Θοδωρής Αθερίδης, Οδυσσέας Παπασπηλιόπουλος, Νίκος Καρδώνης, Ζέτα Δούκα και Αργύρης Ξάφης. Η πλοκή της ταινίας επικεντρώνεται στον Νίκο Καζαντζάκη, ο οποίος διαβάζει το αυτοβιογραφικό "Αναφορά στον Γκρέκο" αναπολώντας την πολυτάραχη ζωή του.

## Διανομή
* Οδυσσέας Παπασπηλιόπουλος ως Νίκος Καζαντζάκης
*Στέφανος Ληναίος ως γηραιότερος Νίκος Καζαντζάκης
* Μαρίνα Καλογήρου ως Ελένη Καζαντζάκη
* Νίκος Καρδώνης ως Άγγελος Σικελιανός
* Αργύρης Ξάφης ως καπετάν Μιχάλης
* Θοδωρής Αθερίδης ως Γιώργης Ζορμπάς
* Γιούλικα Σκαφιδά ως Ίτκα
* Ζέτα Δούκα ως Μελίνα Μερκούρη
* Αλέξανδρος Κολλάτος ως Ζυλ Ντασέν
* Αμαλία Αρσένη ως Εύα Σικελιανού
* Μαρία Σκουλά ως μητέρα του Καζαντζάκη
* Στάθης Ψάλτης ως ηγούμενος Μονής Σινά

## Παραπομπές


## Εξωτερικοί σύνδεσμοι
* Καζαντζάκης στο IMDb

Κατηγορία:Ταινίες του 2017
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2010
Κατηγορία:Ελληνικές βιογραφικές ταινίες
Κατηγορία:Ταινίες γυρισμένες στην Ελλάδα
Κατηγορία:Νίκος Καζαντζάκης
Εμίλιο Σάντσεθ

Ο **Εμίλιο Σάντσεθ Βικάριο** (*[[λατινικό αλφάβητο]] : Emilio Ángel Sánchez Vicario*), γεννημένος στη Μαδρίτη την 1 Φεβρουαρίου 1968, είναι πρώην Ισπανός πρωταθλητής της αντισφαίρισης και Ολυμπιονίκης. Είναι αδελφός της Αράντσα Σάντσεθ Βικάριο και του Χαβιέ Σάντσεθ.

Το 1986 κέρδισε τον τίτλο στους Τζούνιορς του Αμερικανικού όπεν και στη συνέχεια έγινε επαγγελματίας. Κέρδισε τους πρώτους επαγγελματικούς διπλούς τίτλους του το 1987. Ο πρώτος τίτλος του ήταν το 1988 στο Μπουένος Άιρες. Κατά τη διάρκεια της καριέρας του κέρδισε συνολικά τέσσερις κορυφαίους τίτλους στο απλό και 26 διπλούς τίτλους.

Ήταν νικητής στο διπλό του Ρολάν Γκαρός το 1988 με τον Άντρες Γκόμες και το 1990 με τον Σέρχιο Κασάλ, στο διπλό του αμερικανικού όπεν το 1988 με τον Κασάλ και στο μεικτό το 1987 με τη Μαρτίνα Ναβρατίλοβα.

Έφθασε στους προημιτελικούς του αμερικανικού όπεν το 1991 και το 1996, καθώς και στους ημιτελικούς των 1994 Masters του Αμβούργου. Οι υψηλές βαθμολογίες του ήταν στο απλό το Νο 23 το 1994) και στα διπλά το Νο 9 το 1992.

Στους Ολυμπιακούς αγώνες στη Σεούλ το 1988 ήταν αργυρός ολυμπιονίκης στο απλό και στο διπλό έφτασε στον τελικό γύρο. Στους Ολυμπιακούς αγώνες στη Βαρκελώνη το 1992 αποκλείστηκε στα προημιτελικά του απλού και του διπλού.

Στο κύπελλο Ντέιβις έχει αγωνιστεί για την Ισπανία σε 12 διοργανώσεις από το 1984 έως το 1996 με ρεκόρ 32 νίκες και 23 ήττες

## Παραπομπές


## Εξωτερικοί σύνδεσμοι
* 

Κατηγορία:Ισπανοί αθλητές της αντισφαίρισης
Κατηγορία:Ισπανοί Ολυμπιονίκες
Κατηγορία:Νικητές Γαλλικού Όπεν
Μανόλο Σαντάνα

Ο **Μανουέλ "Μανόλο" Μαρτίνεθ Σαντάνα** (*[[λατινικό αλφάβητο]] : Manuel "Manolo" Martínez Santana*), (10 Μαΐου 1938 -11  Δεκεμβρίου 2021) ήταν Ισπανός  πρώην πρωταθλητής της αντισφαίρισης. Ήταν Νο 1 στον κόσμο το 1966.

## Καριέρα
Γεννήθηκε στη Μαδρίτη. Στα τουρνουά Γκραντ σλαμ ήταν νικητής στο Γαλλικό όπεν στο μονό το 1961 και το 1964 στο διπλό το 1963 με συμπαίκτη τον Ρόι Έμερσον, νικητής στο μονό του Γουίμπλεντον το 1966 , στο Αμερικανικό όπεν στο μονό νικητής το 1965.

Το 1965 οδήγησε την Ισπανία σε απροσδόκητη νίκη επί των ΗΠΑ στο Κύπελλο Ντέιβις και έγινε εθνικός ήρωας. Παρά τις προηγούμενες επιτυχίες του στο γαλλικό πρωτάθλημα (1961, 1964) και στο πρωτάθλημα των ΗΠΑ (1965), η νίκη του Σαντάνα το 1966 στο Γουίμπλεντον ήταν έκπληξη, όπου νίκησε τον Ντένις Ράλστον 6-4, 9, 6-4. Αυτός ήταν ο τελευταίος τίτλος του σε τουρνουά Γκραντ σλαμ. Η τελευταία του μεγάλη νίκη του σε τουρνουά ήταν το 1970 κερδίζοντας στη Βαρκελώνη στο μονό και στο διπλό. Έγινε μέλος στην διεθνή αίθουσα της φήμης το 1984.

ΣτουςΟλυμπιακούς Αγώνες του 1968 στην πόλη του Μεξικού, ο Σαντάνα κέρδισε το χρυσό μετάλλιο στο μονό, και το αργυρό στο διπλό αν και η αντισφαίριση ήταν άθλημα επίδειξης εκείνη την εποχή.

Αργότερα ήταν αρχηγός της ισπανικής ομάδας στο κύπελλο Ντέιβις δύο φορές, μία φορά στη δεκαετία του '80 και ξανά για τεσσεράμισι χρόνια στα μέσα της δεκαετίας του '90, έως ότου αποσύρθηκε το 1999. Στο κύπελλο Ντέιβις συνολικά έχει αγωνιστεί σε 14 διοργανώσεις από το 1958 έως το 1973 με ρεκόρ 92 νίκες και 28 ήττες.

Τα τελευταία χρόνια ήταν διοργανωτής των τουρνουά Μάστερς της Μαδρίτης. Διαχειρίζεται το κλαμπ Manolo Santana Racquets και το Sport Center Manolo Santana στη Μαδρίτη. Απεβίωσε σε ηλικία 83 ετών στις 11 Δεκεμβρίου 2021

## Παραπομπές


## Εξωτερικοί σύνδεσμοι
* 

Κατηγορία:Ισπανοί αθλητές της αντισφαίρισης
Κατηγορία:Ισπανοί προπονητές της αντισφαίρισης
Κατηγορία:Ισπανοί Ολυμπιονίκες
Κατηγορία:Νικητές Γαλλικού Όπεν
Ηράκλεια Φθιώτιδας

*Για οικισμούς με το ίδιο όνομα, δείτε το λήμμα [[Ηράκλεια (αποσαφήνιση)]]*

Η **Ηράκλεια** είναι πεδινό χωριό της Φθιώτιδας, της δημοτικής ενότητας Γοργοποτάμου, του δήμου Λαμιέων, σε υψόμετρο 35 μέτρα από την επιφάνεια της θάλασσας. Βρίσκεται 11 χιλιόμετρα νοτίως της Λαμίας, σε γεωγραφικό πλάτος 38° 48' και γεωγραφικό μήκος 22° 26'. Σύμφωνα με την απογραφή του 2011, έχει πληθυσμό 469 κατοίκους.

## Ιστορία
Μέχρι το 1915, ονομαζόταν *Μουσταφάμπεη*.

Το όνομά της προέρχεται από τη μυθολογία, επειδή το χωριό είναι κτισμένο επάνω από την αρχαία Ηράκλεια, η οποία ιδρύθηκε από τους Σπαρτιάτες προς τιμή του Ηρακλή, που ήθελαν να την προστατέψουν από τις επιθέσεις των Θεσσαλών και άλλων εισβολέων. Ήταν κτισμένη δίπλα στην αρχαία Τραχίνα και στο ποτάμι του Ασωπού, σύμφωνα με προφητεία του Μαντείου των Δελφών. Η νεοϊδρυθείσα πόλη κατοικήθηκε από πολλούς Πελοποννήσιους και αρκετούς Βοιωτούς.

Σε μικρή απόσταση από το χωριό συναντάται το φαράγγι του Ασωπού Φθιώτιδας, το οποίο είναι προσβάσιμο. Από την ίδια τοποθεσία ξεκινά το Μονοπάτι Σιδηροδρομικών, το οποίο αναπτύσσεται παράλληλα στο φαράγγι. Εξυπηρετούνταν από τον σιδηροδρομικό σταθμό Τραχίνα.

## Παραπομπές


## Εξωτερικοί σύνδεσμοι
* ''Αρχαία ερείπια στην πεδιάδα της Ηράκλειας Τραχίνας στη Φθιώτιδα'', Ίδρυμα Αικατερίνης Λασκαρίδη

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Μανουέλ Οράντες

Ο **Μανουέλ Οράντες Κοράλ** (*[[λατινικό αλφάβητο]] : Manuel Orantes Corral*), γεννημένος στην Βαρκελώνη στις 6 Φεβρουαρίου 1949, είναι πρώην Ισπανός πρωταθλητής της αντισφαίρισης και Ολυμπιονίκης. ήταν Νο 2 στον κόσμο στις 23 Αυγούστου 1973.

Ήταν νικητής στο Αμερικανικό όπεν στο μονό το 1974 και φιναλίστ στο Ρολάν Γκαρός στο απλό το 1974 και στο διπλό το 1978 με συμπαίκτη τον Χοσέ Ιγκέρας, και το 1976 ήταν νικητής στο τουρ της ΑΤΡ.

Στο κύπελλο Ντέιβις έχει αγωνιστεί για την Ισπανία σε 14 διοργανώσεις από το 1967 έως το 1980 με ρεκόρ 60 νίκες και 27 ήττες.

Πήρε μέρος στους Ολυμπιακούς αγώνες του Μεξικό το 1968 όπου η αντισφαίριση ήταν άθλημα επίδειξης και κέρδισε το αργυρό μετάλλιο στο απλό και στο διπλό.

## Παραπομπές


## Εξωτερικοί σύνδεσμοι
* 

Κατηγορία:Ισπανοί αθλητές της αντισφαίρισης
Κατηγορία:Ισπανοί Ολυμπιονίκες
Κατηγορία:Ισπανοί προπονητές της αντισφαίρισης
Κατηγορία:Νικητές του Αμερικανικού Όπεν
Κέολβαλντ της Μερκίας

Ο **Κέολβαλντ της Μερκίας**, βασιλιάς της Μερκίας (716) ήταν εγγονός του Πέντα της Μερκίας και διάδοχος του Κέολρεντ της Μερκίας για σύντομο χρονικό διάστημα.
Οι κατάλογοι των βασιλέων της Μερκίας αναφέρουν ότι ο Κέολβαλντ της Μερκίας ήταν απόγονος του Πέντα και ότι διάδοχος του την ίδια χρονιά ήταν ο Έθελμπαλντ της Μερκίας. Ένας στίχος στον καθεδρικό ναό του Γούστερ αναφέρει ότι τον Κέολρεντ διαδέχθηκε ο Κέολβαλντ, η ομοιότητα των ονομάτων τους οδηγεί τους ιστορικούς στο συμπέρασμα ότι ήταν αδελφός του Κέολρεντ και ο τελευταίος απόγονος του Πέντα. 

## Πηγές

*Kirby, D.P., The Earliest English Kings. London: Unwin Hyman, 1991. 
*Yorke, Barbara, Kings and Kingdoms in Early Anglo-Saxon England. London: Seaby, 1990. 

Κατηγορία:Οίκος του Ικέλ
Κατηγορία:Βασιλείς της Μερκίας
Σεχσουβάρ Καντινεφέντι

Η **Σεχσουβάρ Καντινεφέντι** (Οθ. Τούρκικα: شہسوار قادین افندی) (Τούρκικα: *Şehsuvar Kadınefendi*, 2 Μαΐου 1881 - 1945) ήταν η πρώτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

## Βιογραφία
Η Σεχσουβάρ Καντινεφέντι γεννήθηκε στις 2 Μαΐου 1881 στην Κωνσταντινούπολη. Το πραγματικό της όνομα είναι άγνωστο. Σε νεαρή ηλικία, ο πατέρας της, ο οποίος ήταν υπάλληλος στο δικαστήριο, την παρουσίασε στο αυτοκρατορικό χαρέμι. Μετονομάστηκε σε Σεχσουβάρ και της δόθηκε εκπαίδευση, μαθήματα ζωγραφικής και μαθήματα πιάνου στο χαρέμι του ηγεμόνα Αμπντούλ Μετζίτ. Είχε μελί μάτια και μακριά χρυσόξανθα μαλλιά.

Η Σεχσουβάρ μεγάλωσε ως μια νεαρή κοπέλα στο χαρέμι του ηγεμόνα Αμπντούλ Μετζίτ, και στην ηλικία των δεκαπέντε ετών, επιλέχτηκε για σύζυγός του. Ο γάμος έγινε στις 22 Δεκεμβρίου 1896 στο Παλάτι Ορτάκιοϊ. Στις 29 Φεβρουαρίου 1898 γέννησε το μοναδικό της παιδί, ένα γιο, τον ηγεμόνα Ομέρ Φαρούκ. Στις 4 Μαρτίου 1924 ακολούθησε τον σύζυγό της στην εξορία, μαζί με τα υπόλοιπα μέλη της οικογένειας. Πρώτα πήγαν στην Ελβετία και στη συνέχεια στη Γαλλία, όπου εγκαταστάθηκαν στο Παρίσι.

## Έργα ζωγραφικής
Σε ένα έργο του 1898 από τον Αμπντούλ Μετζίτ, η Σεχσουβάρ εμφανίζεται ξαπλωμένη σε ένα καναπέ. Ωστόσο, σύμφωνα με μια συνέντευξη της Φατμά Νεσλισάχ Σουλτάν Οσμάνογλου στις 26 Μαΐου 2002, είπε ότι η φιγούρα δεν μοιάζει με την πατρική γιαγιά της Σεχσουβάρ Καντινεφέντι. Σε άλλο έργο του 1915, από τον σύζυγό της, εμφανίζεται παίζοντας βιολί.

Η Σεχσουβάρ Καντινεφέντι πέθανε το 1945 σχεδόν ένα χρόνο μετά τον θάνατο του συζύγου της, στο Παρίσι σε ηλικία 63 ή 64 ετών. Είναι θαμμένη στο μουσουλμανικό κοιμητήριο Μπομπινί στο Παρίσι.

## Παραπομπές

## Εξωτερικοί Σύνδεσμοι
*Laf Lafı Açıyor…Osmanlı Hanedanı ve Neslişah Sultan} 
*SON HALİFE ABDÜLMECİT EFENDİ’NİN İLK EŞİ İNGİLİZ MİYDİ? 

Κατηγορία:Γυναίκες στην Οθωμανική Αυτοκρατορία
Ενρίκε Μάιερ

Ο **Ενρίκε Μάιερ** (*[[λατινικό αλφάβητο]] : Enrique 'Bubi' Maier*), (Βαρκελώνη 31 Δεκεμβρίου 1910 – Μαδρίτη 22 Αυγούστου 1981) , Ισπανός πρωταθλητής της αντισφαίρισης. Αδελφή του ήταν η Ιζαμπέλ Μάιερ επίσης πρωταθλήτρια της αντισφαίρισης.

Στο πρωτάθλημα Ισπανίας ήταν πρώτος στο απλό το 1929, 1930, 1931, 1932, 1933, 1934 και το 1935, στο διπλό το 1930, 1932, 1934, και 1935, στο μεικτό ήταν το 1929, 190 και το 1934.

Ήταν νικητής στο μεικτό του Γουίμπλεντον το 1932 με συμπαίκτρια την Ελίζαμπεθ Ράιαν και στο αμερικανικό όπεν το 1935  με συμπαίκτρια την Σάρα Πάλφρι. Είχε παίξει στα ημιτελικά του απλού του Γουίμπλετον το 1932 και στο αμερικανικό όπεν το 1935.

Στο κύπελλο Ντέιβις αγωνίστηκε για την Ισπανία σε 7 διοργανώσεις από το 1929 έως το 1935 με ρεκόρ 13 νίκες και 13 ήττες.

## Παραπομπές


Κατηγορία:Ισπανοί αθλητές της αντισφαίρισης
Jackie Brown

Το ***Τζάκι Μπράουν***  () είναι αστυνομική θρίλερ ταινία, αμερικανικής παραγωγής του 1997, σε σενάριο και σκηνοθεσία του Κουέντιν Ταραντίνο , η οποία αποτελεί προσαρμογή του μυθιστορήματος *Rum Punch* του Έλμορ Λέοναρντ του 1992. Είναι η πρώτη -και μέχρι σήμερα μοναδική- ταινία που ο Ταραντίνο έχει διασκευάσει από προηγούμενη δουλειά. Η ταινία αποτίει φόρο τιμής στις κινηματογραφικές ταινίες της δεκαετίας του 1970, ιδιαίτερα στις ταινίες *Coffy* (1973) και *Foxy Brown* (1974), στις οποίες πρωταγωνιστούσε η Παμ Γκριρ, η οποία πρωταγωνιστεί και σε αυτή την ταινία.

Στην ταινία εμφανίζονται ακόμη οι Ρόμπερτ Φόρστερ, Ρόμπερτ Ντε Νίρο, Σάμιουελ Λ. Τζάκσον, Μπρίτζετ Φόντα και ο Μάικλ Κίτον. Ήταν η τρίτη ταινία του Ταραντίνο μετά το *[[Reservoir Dogs]]* (1992) και το *[[Pulp Fiction]]* (1994).

Η ταινία αναζωογόνησε την καριέρα της Γκριρ και του Φόρστερ, δύο βετεράνων ηθοποιών που δεν είχαν αναλάβει για χρόνια πρωταγωνιστικό ρόλο. Ο Φόρστερ ήταν υποψήφιος για Οσκαρ Β' Ανδρικού Ρόλου, ενώ ο Τζάκσον και η Γκριρ ήταν υποψήφιοι για Χρυσή Σφαίρα.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1997
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1990
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές ανεξάρτητες ταινίες
Κατηγορία:Αμερικανικές δραματικές θρίλερ ταινίες
Κατηγορία:Ταινίες σε σκηνοθεσία Κουέντιν Ταραντίνο
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στο Λος Άντζελες
Κατηγορία:Νεο-νουάρ ταινίες
Κατηγορία:Ταινίες σε σενάριο Κουέντιν Ταραντίνο
Κατηγορία:Ταινίες τοποθετημένες στο Λος Άντζελες
Κατηγορία:Ταινίες σε παραγωγή Λόρενς Μπέντερ
Μεχιστέ Καντινεφέντι

Η **Ατιγιέ Μεχιστέ Καντινεφέντι** (Οθ. Τούρκικα:ميهيستي معام) (Τούρκικα: *Atiye Mehisti Kadinefendi*, 27 Ιανουαρίου 1896 - 1964) ήταν η τέταρτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

## Βιογραφία
Η Μεχιστέ Καντινεφέντι γεννήθηκε στις 27 Ιανουαρίου 1896 στο αρχοντικό Γιονγκαλίκ στο Ανταπαζαρί της Κωνσταντινούπολης, και ήταν κόρη του Χατζιμάφ Μπέη Ακάλσμπα και της συζύγου του Σαφιγιέ Χανίμ. Το πραγματικό της όνομα ήταν Ατιγιέ Ακάλσμπα. Είχε δυο αδελφούς, τον Καμίλ Μπέη και τον Φεβζί Μπέη, και τρεις αδελφές, την Ζαχιντέ Χανίμ, την Αϊσέ Μιχριντίλ Χανίμ και την Μιχριβεφά Χανίμ. Ήταν ψηλή, με ανοιχτά καστανά μαλλιά και μπλε μάτια.

Παντρεύτηκε τον Αμπντούλ Μετζίτ Β΄ στις 16 Απριλίου 1912 στο Παλάτι Μπαλαρμπασί. Στις 26 Ιανουαρίου 1914, γέννησε το μοναδικό της παιδί, μια κόρη, την Χατιτζέ Χαϊριγιέ Αϊσέ Ντουρουσεχβάρ Σουλτάν. Το 1924, έφυγε στην εξορία μαζί με τα άλλα μέλη της οικογένειας. Πρώτα πήγαν στην Ελβετία και στη συνέχεια στη Γαλλία, όπου εγκαταστάθηκαν στο Παρίσι. 

Κατά τη διάρκεια της εξορίας, η κόρη της, Ντουρουσεχβάρ παντρεύτηκε τον πρίγκιπα Αζάμ Τζαχ, τον μεγαλύτερο γιο του Οσμάν Αλί Χαν, Ασάφ Τζαχ Ζ΄ του Νίζαμ του Χαϊντεραμπάντ στη Νίκαια, στις 12 Νοεμβρίου 1931, και πήγε να ζήσει στη Βρετανική Ινδία. Μετά το θάνατο του Αμπντούλ Μετζίτ Β΄ το 1944, η Μεχιστέ εγκαταστάθηκε στο Μίντλσεξ του Λονδίνου. 

Η Μεχιστέ Καντινεφέντι πέθανε το 1964 από από το εγκεφαλικό επεισόδιο στο Μίντλσεξ σε ηλικία 67 ή 68 ετών. Είναι θαμμένη στο Κοιμητήριο Μπρούκγουντ του Λονδίνου. Μετά το θάνατο της Ντουρουσεχβάρ το 2006, θάφτηκε δίπλα της.

## Παραπομπές

## Πηγές
*
*

Κατηγορία:Γυναίκες στην Οθωμανική Αυτοκρατορία
Τόνιο Κρέγκερ

**Τόνιο Κρέγκερ**, *([[γερμανικά]]: "Tonio Kröger")*, είναι ο τίτλος της νουβέλας του Γερμανού λογοτέχνη Τόμας Μαν. Η νουβέλα γράφτηκε τον χειμώνα του 1902 και εκδόθηκε σε βιβλίο το 1913 απο τον γερμανικό εκδοτικό οίκο "S. Fischer" του Βερολίνου. Ωστόσο το έργο πρωτοδημοσιεύτηκε στο φιλολογικό περιοδικό "Die neue Rundschau" τον Φεβρουάριο του 1903.
Η νουβέλα (που ο Μαν την έγραψε σε ηλικία 25 ετών) περιέχει αρκετά αυτοβιογραφικά στοιχεία από τη μέχρι τότε καλλιτεχνική πορεία του συγγραφέα. Ο ήρωας της, ο συγγραφέας Τόνιο Κρέγκερ, προερχόμενος από Γερμανό πατέρα και μητέρα μεσογειακής καταγωγής προσπαθεί να συμβιβάσει τη ζωή της αστικής τάξης με την καλλιτεχνική δημιουργία.

*...Όπως όλα τα βιβλία του Μαν, κι αυτό είναι μια νουβέλα ιδεών. Με πολλά αυτοβιογραφικά στοιχεία και πολλές από τις σκέψεις που θα στοιχειώσουν τον Μαν σε όλη του ζωή. Οι κρυφές ομοφυλοφιλικές του τάσεις, η αγάπη για κείνον που δεν σε αγαπά, οι σχέσεις ενός ατόμου που διαφέρει με τους υπολοίπους. Τελικά η ίδια η διαφορετικότητα. Πώς μπορείς να είσαι ο εαυτός σου όταν οι άλλοι δεν σε αποδέχονται....*

Η νουβέλα διασκευάστηκε για τον κινηματογράφο το 1968 με τον ίδιο τίτλο, από τον (τότε δυτικογερμανό) Rolf Thiele και παρουσιάστηκε στο 14ο Φεστιβάλ Κινηματογράφου του Βερολίνου. Επίσης, στη Γερμανία έχει διασκευαστεί για το θέατρο και το ραδιόφωνο.
Στην Ελλάδα κυκλοφόρησε από τις εκδόσεις «Ύψιλον» το 1985 σε μετάφραση του Αλέξανδρου Ίσαρη, σε έκδοση 107 σελίδων. Επίσης από τις εκδόσεις «Ίνδικτος» το 2000 σε μετάφραση Αλέξανδρου Κυπριώτη ISBN 960-518-094-4
## Δείτε επίσης
* «Τόνιο Κρέγκερ,ένας αμφίθυμος πρίγκιπας: Το πορτραίτο του καλλιτέχνη στον Thomas Mann» της Καλλιόπη Μακαρόνη http://www.academia.edu/5713328/%CE%A4%CF%8C%CE%BD%CE%B9%CE%BF_%CE%9A%CF%81%CE%AD%CE%B3%CE%BA%CE%B5%CF%81_%CE%AD%CE%BD%CE%B1%CF%82_%CE%B1%CE%BC%CF%86%CE%AF%CE%B8%CF%85%CE%BC%CE%BF%CF%82_%CF%80%CF%81%CE%AF%CE%B3%CE%BA%CE%B9%CF%80%CE%B1%CF%82_%CE%A4%CE%BF_%CF%80%CE%BF%CF%81%CF%84%CF%81%CE%B1%CE%AF%CF%84%CE%BF_%CF%84%CE%BF%CF%85_%CE%BA%CE%B1%CE%BB%CE%BB%CE%B9%CF%84%CE%AD%CF%87%CE%BD%CE%B7_%CF%83%CF%84%CE%BF%CE%BD_Thomas_Mann

## Παραπομπές


Κατηγορία:Μυθιστορήματα του Τόμας Μαν
Κλεοπάτρα η Αλχημίστρια

Η **Κλεοπάτρα η Αλχημίστρια** ή **Κλεοπάτρα η Αλεξανδρίς** (1ος ή 3ος μ.Χ. αιώνας), γνωστή και ως **Κλεοπάτρα η Χρυσοποιός**, ήταν Ελληνίδα φιλόσοφος και αλχημίστρια. Έζησε στην Αλεξάνδρεια και συνδέθηκε με τη σχολή της Μαρίας της Ιουδαίας. Δεν πρέπει να συγχέεται με την Κλεοπάτρα την Ιατρό που αναφέρει ο Ιπποκράτης, αλλά ούτε και με την Κλεοπάτρα τη βασίλισσα της αρχαίας Αιγύπτου. 

Η Κλεοπάτρα πειραματίστηκε και μελέτησε τα μέτρα και τα σταθμά προσπαθώντας να μετρήσει, να ποσοτικοποιήσει και να καταγράψει τη διαδικασία και τα αποτελέσματα των πειραμάτων της, κάτι που σήμερα θεωρείται η επιτομή της επιστημονικής σκέψης.

Δεν διασώζεται παρά ελάχιστο από το έργο της. Στο απόσπασμα που διασώζεται από το έργο της *Η Κλεοπάτρα συνομιλεί με τους φιλοσόφους* παρομοιάζει τον φιλόσοφο - αλχημιστή που σκέφτεται την επιστήμη του σαν μια τρυφερή μητέρα που φροντίζει το παιδί της. Αυτή η παρομοίωση έχει χαρακτηριστεί ως «η πιο βαθυστόχαστη και συγκινητική δήλωση που έχει αφήσει πίσω του ένας αλχημιστής».
[μικρογραφία|153x153εσ|Εικονογράφηση από την «Χρυσοποιία» της Κλεοπάτρας που παρουσιάζει έναν [Ουροβόρος όφις|Ουροβόρο Όφι.]]
Το «Χρυσοποιός» της αποδόθηκε γιατί ήξερε να παρασκευάζει χρυσό, δηλαδή τη χυμευτική διαδικασία της μετατροπής του ορείχαλκου σε χρυσό, μία από τις βασικές επιδιώξεις των πρώιμων αλχημιστών. Το χειρόγραφο που περιγράφει τη διαδικασία, το επιγραφόμενο *Χρυσοποιία Κλεοπάτρας* ή *Κλεοπάτρια χρυσοποιία*, περιέχει διάφορα μυστικιστικά σύμβολα που παριστούν τις πράξεις χρυσοποιίας όπως έναν ουροβόρο όφι ως σύμβολο του απείρου, τα σύμβολα του χρυσού, του αργύρου (ασήμι) και του υδραργύρου και την παρακάτω φράση:Ένα είναι το Ερπετό που περιέχει δηλητήριο σύμφωνα με δύο συνθέσεις, και Ένα είναι το Όλα και διά μέσω αυτού Όλα, και με αυτό είναι Όλα, και αν δεν έχεις το Όλα, Όλα είναι Τίποτα (*One is the Serpent which has its poison according to two compositions, and One is All and through it is All, and by it is All, and if you have not All, All is Nothing*)Τα κείμενα της Κλεοπάτρας της Αλχημίστριας χρησιμοποιούνταν πολύ μέχρι τα τέλη του μεσαίωνα και επηρέασαν πολλούς άλλους αλχημιστές. 

## Παραπομπές


## Πηγές
*
*
*

Κατηγορία:Αλχημίστριες
Κατηγορία:Γυναίκες επιστήμονες
Κατηγορία:Φιλόσοφοι (γυναίκες)
Φερδινάνδος Φρειδερίκος Αύγουστος της Βυρτεμβέργης

Ο **Φερδινάνδος-Φρειδερίκος-Αύγουστος**, γερμ. Ferdinand-Friedrich-Augustus (22 Οκτωβρίου 1763 - 20 Ιανουαρίου 1834) από τον Οίκο της Βυρτεμβέργης ήταν πρίγκιπας της Βυρτεμβέργης. Έγινε στρατηγός του Αυστριακού στρατού την περίοδο της Γαλλικής Επανάστασης και του Ναπολέοντα Α΄.

## Βιογραφία
Ήταν ο πέμπτος γιος του Φρειδερίκου Β΄ Ευγενίου δούκα της Βυρτεμβέργης και της Φρειδερίκης των Χοεντσόλερν, κόρης του Φρειδερίκου-Γουλιέλμου μαργράβου του Βρανδεμβούργου-Σβετ.

Γεννήθηκε στο Τρέπτοβ επί του Ρήγα (νυν Τσεμπγιάτουφ Πολωνίας)· εισήλθε στον Αυστριακό στρατό ως υπολοχαγός το 1781 και το 1881 είχε προαχθεί σε υποστράτηγο. Συμμετείχε στη μάχη του Βελιγραδίου στον Αυστρο-Τουρκικό Πόλεμο (1788-91). Κατά τον Α΄ Συνασπισμό (1792-97) εναντίον του Ναπολέοντα οδήγησε το στράτευμά του στο Νέερβινντεν και έλαβε μέρος στην επιτυχή πολιορκία του Κονντέ το 1793.

Το 1796 έγινε υπο-στρατάρχης, αλλά μετά την ήττα του στο Άλτενκιρχεν από τους Γάλλους, ο Κάρολος των Αψβούργων-Λωρραίνης δούκας του Τέσεν τον έπαυσε από τη διοίκηση. Προήχθη σε αντι-στρατάρχη το 1805 για διοίκηση στο εσωτερικό μόνο. Ήταν ιδιοκτήτης ενός Συντάγματος (1785-1809) και μετά ενός δεύτερου (1809-1834). Αδέλφια του ήταν ο Φρειδερίκος Α΄ της Βυρτεμβέργης και ο Αλέξανδρος στρατηγός του Ρωσικού στρατού.

Το 1834 απεβίωσε στο Βήζμπαντεν σε ηλικία 71 ετών, άγαμος.

## Πρόγονοι

## Παραπομπές


## Πηγές
* Smith, Digby (1998). The Napoleonic Wars Data Book. London: Greenhill. ISBN 1-85367-276-9.
* Smith, Digby; Kudrna, Leopold. "Austrian Generals of 1792-1815: Württemberg, Ferdinand Friedrich August Herzog von". napoleon-series.org. Retrieved 30 April 2014.

Κατηγορία:Οίκος της Βυρτεμβέργης